title: 2012/800/EU: Europa-Parlamentets afgørelse af 23. oktober 2012 om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010

text:
               20.12.2012

               DA

               Den Europæiske Unions Tidende

               L 350/76

         EUROPA-PARLAMENTETS AFGØRELSE
   af 23. oktober 2012
   om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010
   (2012/800/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2010,

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2010, med autoritetens svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til sin afgørelse af 10. maj 2012 (2) om udsættelse af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010, den ledsagende beslutning samt svarene fra den administrerende direktør for autoriteten,

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 (4) om oprettelse af Den Europæiske Fødevaresikkerhedsautoritet, særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til den fælles erklæring om decentraliserede agenturer og den fælles tilgang, der blev vedtaget af Europa-Parlamentet, Rådet og Kommissionen i juni 2012 som et resultat af arbejdet i den interinstitutionelle arbejdsgruppe om decentraliserede agenturer nedsat i marts 2009, særlig afsnittene om forvaltning, aktioner, programmering, ansvarlighed og gennemsigtighed,

               —

               der henviser til forretningsordenens artikel 77 og bilag VI,

               —

               der henviser til anden betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0299/2012),

               1.

               meddeler den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 106.

      (2)  EUT L 286 af 17.10.2012, s. 367.

      (3)  EFT L 248 af 16.9.2002, s. 1.

      (4)  EFT L 31 af 1.2.2002, s. 1.

      (5)  EFT L 357 af 31.12.2002, s. 72.
    ---documentbreak---

               20.12.2012

               DA

               Den Europæiske Unions Tidende

               L 350/77

         EUROPA-PARLAMENTETS BESLUTNING
   af 23. oktober 2012
   med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2010,

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2010, med autoritetens svar (1),

               —

               der henviser til Rådets henstilling af den 21. februar 2012 (06083/2012 — C7-0051/2012),

               —

               der henviser til sin afgørelse af 10. maj 2012 (2) om udsættelse af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010, den ledsagende beslutning samt svarene fra den administrerende direktør for autoriteten,

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 (4), om oprettelse af Den Europæiske Fødevaresikkerhedsautoritet, særlig artikel 44;

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til den fælles erklæring om decentraliserede agenturer og den fælles tilgang, der blev vedtaget af Europa-Parlamentet, Rådet og Kommissionen i juni 2012 som et resultat af arbejdet i den interinstitutionelle arbejdsgruppe om decentraliserede agenturer nedsat i marts 2009, særlig afsnittene om forvaltning, aktionsudgifter, programmering, ansvarlighed og gennemsigtighed,

               —

               der henviser til forretningsordenens artikel 77 og bilag VI,

               —

               der henviser til anden betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0299/2012),

               A.

               der henviser til, at Europa-Parlamentet den 10. maj 2012 vedtog at udsætte sin afgørelse om decharge og afslutning af regnskaberne for Den Europæiske Fødevaresikkerhedsautoritet (autoriteten) for regnskabsåret 2010,

               B.

               der henviser til, at autoriteten gav omfattende svar til dechargemyndigheden ved skrivelser af 29. juni 2012 og 20. august 2012,

               C.

               der henviser til, at decharge er et effektivt instrument for Europa-Parlamentet til at vurdere, hvorvidt Unionens tilskud er anvendt korrekt, på grundlag af faktiske og materielle argumenter; minder i denne sammenhæng om de gældende bestemmelser, dvs. vedtægten for tjenestemænd og ansættelsesvilkårene for de øvrige ansatte i De Europæiske Fællesskaber, finansforordningen vedrørende De Europæiske Fællesskabers almindelige budget, forordningen for oprettelsen af Fødevaresikkerhedsautoriteten samt de specifikke politikker og procedurer, som autoriteten har fastlagt,

      Budgetstyring og økonomisk forvaltning

               1.

               noterer sig autoritetens erklæring om, at der nu er truffet hensigtsmæssige foranstaltninger for at forbedre den økonomiske forvaltning, og at gennemførelsesgraden for forpligtelsesbevillinger i 2011 nærmede sig 100 %;

               2.

               glæder sig over oplysningerne om den markante nedskæring af omkostningerne til bestyrelsesmøder, som beløb sig til 6 175 EUR pr. medlem i 2010; bifalder især udgiftsbesparelsen på 66 % i forhold til 2010, som blev gennemført ved at skifte til lydstreaming efter anmodning, ved at benytte engelsk som det eneste sprog i bestyrelsen, og ved at afholde alle møder i autoritetens lokaler i Parma;

      Kontraktstyringsproces

               3.

               bemærker, at autoriteten har udviklet et redskab for »tilskud og offentlige kontrakter«, som skal forbedre overvågningen af udbudsproceduren, kontraktstyringen og betalingsoverslagskapaciteten; bemærker, at den nye database om offentlige kontrakter og tilskud blev lanceret den 28. juni 2012;

      Interessekonflikt og gennemsigtighed

               4.

               noterer sig, at autoritetens vigtigste opgave består i at yde uafhængig og gennemsigtig videnskabelig rådgivning i spørgsmål, der direkte eller indirekte vedrører fødevare- og fodersikkerheden;

               5.

               har noteret sig behovet for at træffe foranstaltninger, som fremmer autoritetens troværdighed;

               6.

               bifalder afholdelsen af et obligatorisk møde om etik og integritet for alle medlemmer af bestyrelsen planlagt i oktober 2012, og opfordrer bestyrelsen til effektivt at håndhæve sin adfærdskodeks og vedtage bestemmelser, der forhindrer og sanktionerer »svingdørsproblemer« fremover, med henblik på at undgå situationer som den, der berørte den tidligere formand i 2010;

               7.

               har allerede behandlet visse mangler i forbindelse med interessekonflikter, interessetilkendegivelser og gennemsigtighed; understreger, at den tidligere formand for autoritetens bestyrelse i 2010 ikke oplyste, at hun var medlem af bestyrelsen for International Life Sciences Institute (ILSI), til trods for at ILSI blev finansieret af virksomheder inden for fødevare-, kemikalie- og lægemiddelsektoren; noterer sig, at medlemmerne af autoritetens bestyrelse ikke er udpeget af den administrerende direktør og derfor ikke kan afskediges af denne;

               8.

               bifalder autoritetens tilsagn om at stille forslag om, at bestyrelsen skal vælge sin formand ved åben afstemning; mener, at en gennemsigtig procedure vil styrke bestyrelsens ansvarlighed;

               9.

               har omhyggeligt noteret sig alle nye politikker, regler, gennemførelsesforanstaltninger og aktioner, som med henblik på at undgå interessekonflikter blandt videnskabelige eksperter og personale er blevet indført siden 2007; glæder sig i denne sammenhæng over autoritetens bestyrelses adfærdskodeks og dens aktive tilgang i forbindelse med gennemgangen af deres interesseerklæringer og de nye bestemmelser til indkredsning af interessekonflikter, som trådte i kraft i juli 2012, og som fandt proaktiv anvendelse i forbindelse med fornyelsen af de videnskabelige paneler; er fast besluttet på at overvåge virkningen af disse aktioner; vil fortsat regelmæssigt indbyde den administrerende direktør til en drøftelse med henblik på udveksling af oplysninger gennem både den udpegede kontaktperson blandt medlemmerne og ved at aflægge autoriteten et besøg hvert andet år; minder om, at det seneste besøg fandt sted i maj 2012;

               10.

               tager til efterretning, at autoritetens nye politik for uafhængighed og videnskabelig beslutningstagning og dens gennemførelsesbestemmelser trådte i kraft i juli 2012, og at autoritetens nye definition af interessekonflikt er i overensstemmelse med OECD's retningslinjer; bemærker, at autoritetens praktiske tilgang til en ekspert, der overtræder bestemmelserne i uafhængighedspolitikken, er udelukkelse for en periode på fem år; foreslår at indføre en række fyldestgørende og forholdsmæssige sanktioner som led i gennemførelsesbestemmelserne under uafhængighedspolitikken;

               11.

               bemærker, at autoriteten planlægger at evaluere sin uafhængighedspolitik inden udgangen af 2013 og har forpligtet sig til bl.a. at overveje muligheden for at offentliggøre resultaterne af procedurer for tilfælde af misbrug af betroede midler, herunder resultaterne af proceduren for bekræftelse af den videnskabelige vurderings integritet, og til at udvide og styrke mandatet for udvalget om interessekonflikter, f.eks. med et lignende mandat til udvalget om etiske standarder og forebyggelse af interessekonflikter under det franske agentur for sundhed og sikkerhed inden for fødevarer, miljø og på arbejdspladsen (ANSES); forventer, at autoriteten underretter dechargemyndigheden herom inden indledningen af den næste dechargeprocedure;

               12.

               opfordrer autoriteten til yderligere at styrke sin uafhængighedspolitik og overveje at indføre bestemmelser, herunder sanktioner og offentliggørelse af de interne eksperters og forskeres CV'er og interesseerklæringer;

               13.

               er af den faste overbevisning, at det er nødvendigt at træffe passende foranstaltninger, såfremt de gældende bestemmelser ikke overholdes; mener, at autoriteten i sådanne tilfælde bør udarbejde en handlingsplan med en præcis tidsplan for udbedring af manglerne, at gennemførelsen heraf bør overvåges af Europa-Parlamentet, og at disse problemer bør imødegås gennem en ændring af de gældende bestemmelser og forordninger for at lukke eventuelle smuthuller;

               14.

               noterer sig autoritetens erklæring om, at den 4. juli 2012 vedtog en politik for gaver og erkendtligheder; bifalder dette initiativ og opfordrer autoriteten til at gøre denne politik tilgængelig på sin hjemmeside;

               15.

               anerkender, at autoriteten planlagde indledningen af sin første evaluering af en stikprøve af interesseerklæringer med henblik på at bekræfte, at de er i overensstemmelse med den nye uafhængighedspolitik og gennemførelsesbestemmelserne til den 1. oktober 2012; forventer, at autoriteten underretter dechargemyndigheden om resultaterne af evalueringen senest den 1. marts 2013, således at de kan fremgå af den næste dechargeprocedure;

               16.

               anerkender autoritetens tilsagn om at arbejde sammen med Kommissionen med henblik på at definere retningslinjerne for fuld offentlig adgang til ikke-offentliggjorte rådata;

               17.

               bemærker, at der i juni 2012 blev afholdt genvalg til otte af autoritetens paneler samt til dets Videnskabelige Komité; bifalder offentliggørelsen af interesseerklæringer fra de nyudnævnte eksperter på autoritetens hjemmeside, men bemærker, at visse af CV'erne endnu ikke er tilgængelige; opfordrer autoriteten til at offentliggøre dem alle senest den 1. januar 2013;

               18.

               bemærker, at der i 2011 er udnævnt 37 eksperter til to paneler forud for vedtagelsen af autoritetens nye politik for uafhængighed og videnskabelig beslutningstagning; støtter derfor autoritetens initiativ til senest den 31. oktober 2012 at indlede en evaluering af en stikprøve af deres interesseerklæringer med henblik på at bekræfte, at de er i overensstemmelse med den nye uafhængighedspolitik og gennemførelsesbestemmelserne; opfordrer autoriteten til at underrette dechargemyndigheden om resultaterne af undersøgelsesprocessen inden indledningen af den næste dechargeprocedure;

               19.

               opfordrer autoriteten til i sine årsberetninger at indføre et særligt afsnit, der beskriver de foranstaltninger, der er truffet for at forebygge og håndtere interessekonflikter, herunder:

                           —

                           antal påståede og bekræftede tilfælde af interessekonflikter

                           —

                           antal tilfælde af »svingdørsproblemer«

                           —

                           trufne foranstaltninger i hver kategori

                           —

                           antal indledte procedurer for tilfælde af misbrug af betroede midler og resultaterne heraf

                           —

                           gennemførte sanktioner;

               20.

               tilskynder autoriteten til at forbedre åbenheden og gennemsigtigheden i risikovurderingsprocessen, til i højere grad at tage hensyn til uafhængig peerevalueret videnskabelig litteratur og til at give detaljerede begrundelser for at afvise divergerende synspunkter; opfordrer autoriteten til at øge dialog og samarbejde med eksterne eksperter og nationale agenturer, særlig når de ikke er enige i en given risikovurdering;

               21.

               glæder sig generelt over den ovenfor nævnte fælles erklæring om decentraliserede agenturer, som behandler og tager nogle vigtige elementer op i forbindelse med dechargeproceduren; mener, at køreplanen for opfølgningen på den fælles tilgang, som Kommissionen vil forelægge ved udgangen af 2012, vil tage behørigt højde for disse spørgsmål;

               22.

               henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (6) om præstationer, økonomisk forvaltning og kontrol med agenturerne.

      (1)  EUT C 366 af 15.12.2011, s. 106.

      (2)  EUT L 286 af 17.10.2012, s. 367.

      (3)  EFT L 248 af 16.9.2002, s. 1.

      (4)  EFT L 31 af 1.2.2002, s. 1.

      (5)  EFT L 357 af 31.12.2002, s. 72.

      (6)  EUT L 286 af 17.10.2012, s. 388.


title: Rådets afgørelse (EU) 2016/2026 af 15. november 2016 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2018, det årlige beløb for 2017, første tranche for 2017 og et vejledende, ikkebindende overslag over de forventede årlige beløb for årene 2019 og 2020

text:
               19.11.2016

               DA

               Den Europæiske Unions Tidende

               L 313/25

         RÅDETS AFGØRELSE (EU) 2016/2026
   af 15. november 2016
   om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2018, det årlige beløb for 2017, første tranche for 2017 og et vejledende, ikkebindende overslag over de forventede årlige beløb for årene 2019 og 2020
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union og traktaten om Den Europæiske Unions funktionsmåde,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet den 23. juni 2000 i Cotonou (1), i den seneste affattelse (»AVS-EU-partnerskabsaftalen«),
   under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse (2) (»den interne aftale«), særlig artikel 7, stk. 2,
   under henvisning til Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond (3) (»finansforordningen for 11. EUF«), særlig artikel 21, stk. 2,
   under henvisning til forslag fra Europa-Kommissionen, og
   ud fra følgende betragtninger:

               (1)

               Kommissionen forelagde i henhold til proceduren i artikel 21, stk. 2, i finansforordningen for 11. EUF senest den 15. oktober 2016 et forslag, som angiver a) loftet for det årlige bidrag for 2018, b) det årlige bidrag for 2017, c) den første tranche for 2017 og d) et vejledende, ikkebindende overslag over de forventede årlige beløb for årene 2019-2020.

               (2)

               Den Europæiske Investeringsbank (EIB) har i overensstemmelse med artikel 52 i finansforordningen for 11. EUF den 28. juli 2016 sendt Kommissionen sine ajourførte overslag over forpligtelser og betalinger vedrørende de instrumenter, den forvalter.

               (3)

               Ifølge artikel 22, stk. 1, i finansforordningen for 11. EUF skal der ved indkaldelse af bidrag først anvendes beløb, der er fastsat for forudgående europæiske udviklingsfonde (EUF'er). Der bør derfor foretages en indkaldelse af midler under 10. EUF.

               (4)

               Ved afgørelse (EU) 2015/2288 (4) besluttede Rådet den 30. november 2015 efter forslag fra Kommissionen at fastsætte loftet for medlemsstaternes EUF-bidrag for 2017 til 3 850 000 000 EUR for Kommissionen og 150 000 000 EUR for EIB.

               (5)

               Ved afgørelse 2013/759/EU (5) har Rådet den 12. december 2013 vedtaget at oprette en overgangsfacilitet, der fastlægger overgangsforanstaltninger vedrørende forvaltningen af EUF fra 1. januar 2014 frem til ikrafttræden af 11. Europæiske Udviklingsfond (»overgangsfaciliteten«) —

         VEDTAGET DENNE AFGØRELSE:
   Artikel 1
   Loftet for medlemsstaternes årlige EUF-bidrag for 2018 fastsættes til 4 550 000 000 EUR for Kommissionen og 250 000 000 EUR for EIB.
   Artikel 2
   Medlemsstaternes årlige EUF-bidrag for 2017 fastsættes til 4 000 000 000 EUR. Bidraget fordeles med 3 850 000 000 EUR til Kommissionen og 150 000 000 EUR til EIB.
   Artikel 3
   De bidrag til EUF, som medlemsstaterne hver især skal indbetale til Kommissionen og EIB som første tranche for 2017, er angivet i tabellen i bilaget til denne afgørelse.
   Betalingerne af disse bidrag kan kombineres med justeringer, der er resultatet af fratrækningen af midler, der er indgået forpligtelser for under overgangsfaciliteten, efter en justeringsplan, som hver enkelt medlemsstat har meddelt Kommissionen ved vedtagelsen af den tredje 2015-tranche.
   Artikel 4
   Det vejledende, ikkebindende overslag over de forventede årlige bidragsbeløb for 2019 fastsættes til 4 500 000 000 EUR for Kommissionen og 300 000 000 EUR for EIB og for 2020 til 4 500 000 000 EUR for Kommissionen og 300 000 000 EUR for EIB.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 15. november 2016.

            På Rådets vegne

         I. KORČOK

            Formand

      (1)  EFT L 317 af 15.12.2000, s. 3.

      (2)  EUT L 210 af 6.8.2013, s. 1.

      (3)  EUT L 58 af 3.3.2015, s. 17.

      (4)  Rådets afgørelse (EU) 2015/2288 af 30. november 2015 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2017, beløbet for 2016, første tranche for 2016 og et vejledende, ikkebindende overslag over de årlige beløb for årene 2018 og 2019 (EUT L 323 af 9.12.2015, s. 8).

      (5)  Rådets afgørelse 2013/759/EU af 12. december 2013 om overgangsforanstaltninger vedrørende forvaltningen af EUF fra 1. januar 2014 frem til ikrafttrædelsen af 11. Europæiske Udviklingsfond (EUT L 335 af 14.12.2013, s. 48).

      BILAG

                  Medlemsstater

                  Nøgle 10. EUF %

                  1. tranche 2017 (EUR)

                  betalt til EIB

                  betalt til Kommissionen

                  I alt

                  10. EUF

                  10. EUF

                  Østrig

                  2,41

                  2 410 000,00

                  40 970 000,00

                  43 380 000,00

                  Belgien

                  3,53

                  3 530 000,00

                  60 010 000,00

                  63 540 000,00

                  Bulgarien

                  0,14

                  140 000,00

                  2 380 000,00

                  2 520 000,00

                  Cypern

                  0,09

                  90 000,00

                  1 530 000,00

                  1 620 000,00

                  Den Tjekkiske Republik

                  0,51

                  510 000,00

                  8 670 000,00

                  9 180 000,00

                  Danmark

                  2,00

                  2 000 000,00

                  34 000 000,00

                  36 000 000,00

                  Estland

                  0,05

                  50 000,00

                  850 000,00

                  900 000,00

                  Finland

                  1,47

                  1 470 000,00

                  24 990 000,00

                  26 460 000,00

                  Frankrig

                  19,55

                  19 550 000,00

                  332 350 000,00

                  351 900 000,00

                  Tyskland

                  20,50

                  20 500 000,00

                  348 500 000,00

                  369 000 000,00

                  Grækenland

                  1,47

                  1 470 000,00

                  24 990 000,00

                  26 460 000,00

                  Ungarn

                  0,55

                  550 000,00

                  9 350 000,00

                  9 900 000,00

                  Irland

                  0,91

                  910 000,00

                  15 470 000,00

                  16 380 000,00

                  Italien

                  12,86

                  12 860 000,00

                  218 620 000,00

                  231 480 000,00

                  Letland

                  0,07

                  70 000,00

                  1 190 000,00

                  1 260 000,00

                  Litauen

                  0,12

                  120 000,00

                  2 040 000,00

                  2 160 000,00

                  Luxembourg

                  0,27

                  270 000,00

                  4 590 000,00

                  4 860 000,00

                  Μalta

                  0,03

                  30 000,00

                  510 000,00

                  540 000,00

                  Nederlandene

                  4,85

                  4 850 000,00

                  82 450 000,00

                  87 300 000,00

                  Polen

                  1,30

                  1 300 000,00

                  22 100 000,00

                  23 400 000,00

                  Portugal

                  1,15

                  1 150 000,00

                  19 550 000,00

                  20 700 000,00

                  Rumænien

                  0,37

                  370 000,00

                  6 290 000,00

                  6 660 000,00

                  Slovakiet

                  0,21

                  210 000,00

                  3 570 000,00

                  3 780 000,00

                  Slovenien

                  0,18

                  180 000,00

                  3 060 000,00

                  3 240 000,00

                  Spanien

                  7,85

                  7 850 000,00

                  133 450 000,00

                  141 300 000,00

                  Sverige

                  2,74

                  2 740 000,00

                  46 580 000,00

                  49 320 000,00

                  Det Forenede Kongerige

                  14,82

                  14 820 000,00

                  251 940 000,00

                  266 760 000,00

                  EU-27 i alt

                  100,00

                  100 000 000,00

                  1 700 000 000,00

                  1 800 000 000,00


title: Rådets afgørelse af 28. februar 2012 om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

text:
               13.3.2012

               DA

               Den Europæiske Unions Tidende

               C 74/6

         RÅDETS AFGØRELSE
   af 28. februar 2012
   om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse
   2012/C 74/03
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),
   under henvisning til indstilling indgivet til Rådet af Kommissionen for så vidt angår kategorien arbejdstagerrepræsentanter, og
   ud fra følgende betragtninger:

               (1)

               Rådet har ved afgørelse af 14. september 2009 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2009 til den 17. september 2012.

               (2)

               En plads som medlem af centrets bestyrelse i kategorien arbejdstagerrepræsentanter er blevet ledig, efter at Luz Blanca COSIO ALMEIDA er trådt tilbage —

         VEDTAGET DENNE AFGØRELSE:
   Eneste artikel
   Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2012:

      ARBEJDSTAGERREPRÆSENTANTER:

               SPANIEN

               Fernando PUIG-SAMPER
               Forbundssekretær
               Ansvarlig for erhvervsuddannelse i CCOO

      Udfærdiget i Bruxelles, den 28. februar 2012.

            På Rådets vegne

         N. WAMMEN

            Formand

      (1)  EFT L 39 af 13.2.1975, s. 1.

      (2)  EUT C 226 af 19.9.2009, s. 2.


Avis juridique important

|

32000D0267

2000/267/EF, Euratom: Rådets afgørelse af 30. marts 2000 om beskikkelse af et tysk medlem af Det Økonomiske og Sociale Udvalg

EF-Tidende nr. L 085 af 06/04/2000 s. 0023 - 0023

Rådets afgørelseaf 30. marts 2000om beskikkelse af et tysk medlem af Det Økonomiske og Sociale Udvalg(2000/267/EF, Euratom)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 258,under henvisning til traktaten om oprettelse af Det Europæiske Atomenergifællesskab, særlig artikel 166,under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),i betragtning af, at en plads som medlem af Det Økonomiske og Sociale Udvalg er blevet ledig efter Wolfgang Warburgs fratrædelse, der blev meddelt Rådet den 21. oktober 1999,under henvisning til den kandidatliste, som den tyske regering har forelagt, ogefter at have indhentet udtalelse fra Kommissionen for De Europæiske Fællesskaber -TRUFFET FØLGENDE AFGØRELSE:Eneste artikelUrsula Derwein beskikkes som medlem af Det Økonomiske og Sociale Udvalg som efterfølger for Wolfgang Warburg for den resterende del af dennes mandatperiode, dvs. indtil den 20. september 2002.Udfærdiget i Bruxelles, den 30. marts 2000.På Rådets vegneJ. SócratesFormand(1) EFT L 257 af 19.9.1998, s. 37.


Avis juridique important

|

31994D0908

94/908/EF, EKSF, Euratom: Rådet og Kommissionens afgørelse af 19. december 1994 om indgåelse af Europaaftalen mellem De Europæiske Fællesskaber og deres medlemsstater på den ene side og Bulgarien på den anden side

EF-Tidende nr. L 358 af 31/12/1994 s. 0001 - 0001 den finske specialudgave: kapitel 11 bind 39 s. 0003  den svenske specialudgave: kapitel 11 bind 39 s. 0003

RAADET OG KOMMISSIONENS AFGOERELSEaf 19. december  1994om indgaaelse af Europaaftalen mellem De Europaeiske Faellesskaber og deres medlemsstater paa den  ene side og Bulgarien paa den anden side(94/908/EKSF, EF, Euratom)RAADET FOR DEN  EUROPAEISKE UNION OGKOMMISSIONEN FOR DE EUROPAEISKE FAELLESSKABER HAR -under henvisning til  traktaten om oprettelse af Det Europaeiske Kul- og Staalfaellesskab, saerlig artikel 95, under henvisning til traktaten om oprettelse af Det Europaeiske Faellesskab, saerlig artikel 238  sammenholdt med artikel 228, stk. 2, andet punktum, og stk. 3, andet afsnit, under henvisning til traktaten om oprettelse af Det Europaeiske Atomenergifaellesskab, saerlig artikel  101, stk. 2, under henvisning til samstemmende udtalelse fra Europa-Parlamentet (1), under henvisning til Raadets godkendelse i henhold til artikel 101 i traktaten om oprettelse af Det  Europaeiske Atomenergifaellesskab, ogud fra foelgende betragtning: Europaaftalen mellem De Europaeiske Faellesskaber og deres medlemsstater paa den ene side og Bulgarien  paa den anden side, som undertegnedes i Bruxelles den 8. marts 1993, boer godkendes, for at  Faellesskabet kan naa de maal, som bl.a. er opstillet i artikel 2 og 3 i traktaten om oprettelse af  Det Europaeiske Kul- og Staalfaellesskab; traktaten har ikke truffet bestemmelse om alle de tilfaelde,  som omhandles i denne afgoerelse -TRUFFET FOELGENDE AFGOERELSE: Artikel 1Europaaftalen mellem De Europaeiske Faellesskaber og deres  medlemsstater paa den ene side og Bulgarien paa den anden side med de dertil knyttede protokoller,  brevvekslinger og de til slutakten knyttede erklaeringer godkendes paa vegne af Det Europaeiske Kul-  og Staalfaellesskab, Det Europaeiske Faellesskab og Det Europaeiske Atomenergifaellesskab. Teksten til aftalen, bilagene hertil og slutakten er knyttet til denne afgoerelse. Artikel 21. Den holdning, som Faellesskabet skal indtage i Associeringsraadet, fastlaegges af Raadet  paa forslag af Kommissionen eller, om fornoedent, af Kommissionen i overensstemmelse med de  tilsvarende bestemmelser i traktaterne om oprettelse af Det Europaeiske Kul- og Staalfaellesskab, af  Det Europaeiske Faellesskab og af Det Europaeiske Atomenergifaellesskab. 2. Formanden for Raadet udoever formandskabet i Associeringsraadet i overensstemmelse med artikel 106  i Europaaftalen og fremfoerer Faellesskabets holdning. En repraesentant for Kommissionen udoever  formandskabet i Associeringsudvalget i overensstemmelse med udvalgets forretningsorden og fremfoerer  Faellesskabets holdning. Artikel 3Formanden for Raadet foretager paa vegne af Det Europaeiske Faellesskab den i  Europaaftalens artikel 124 omhandlede notifikation. Formanden for Kommissionen foranstalter den  tilsvarende notifikation paa vegne af Det Europaeiske Kul- og Staalfaellesskab og Det Europaeiske  Atomenergifaellesskab. Udfaerdiget i Bruxelles, den 19. december 1994. Paa Raadets vegneK. KINKELFormandPaa Kommissionens vegneJ. DELORSFormand(1)  EFT nr. C 315 af 22. 11. 1993, s. 103.


title: 2010/138/,Euratom: Kommissionens afgørelse af 24. februar 2010 om ændring af dens forretningsorden

text:
               5.3.2010

               DA

               Den Europæiske Unions Tidende

               L 55/60

         KOMMISSIONENS AFGØRELSE
   af 24. februar 2010
   om ændring af dens forretningsorden
   (2010/138/EU, Euratom)
   EUROPA-KOMMISSIONEN HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde, særlig artikel 249,
   under henvisning til traktaten om oprettelse af Det Europæiske Atomenergifællesskab, særlig artikel 106a —
   VEDTAGET DENNE AFGØRELSE:
   Artikel 1
   Artikel 1-29 i Kommissionens forretningsorden (1) erstattes af teksten i bilaget til nærværende afgørelse.
   Artikel 2
   Denne afgørelse offentliggøres i Den Europæiske Unions Tidende.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 24. februar 2010.

            På Kommissionens vegne

         José Manuel BARROSO

            Formand

      (1)  EFT L 308 af 8.12.2000, s. 26.

      BILAG

         »KAPITEL I

            KOMMISSIONEN

         Artikel 1
         Kollegialitetsprincippet
         Kommissionen fungerer som kollegium i henhold til bestemmelserne i denne forretningsorden og under overholdelse af de prioriteter, som den har fastsat inden for rammerne af de politiske retningslinjer, formanden har fastlagt, jf. EU-traktatens artikel 17, stk. 6.
         Artikel 2
         Politiske retningslinjer, prioriteter, arbejdsprogram og budget
         Under overholdelse af de politiske retningslinjer, formanden har fastlagt, fastsætter Kommissionen sine prioriteter og omsætter dem i det arbejdsprogram og det budgetforslag, som den hvert år vedtager.
         Artikel 3
         Formanden
         1.   Formanden fastlægger de politiske retningslinjer for Kommissionens udøvelse af sine hverv (1). Han leder Kommissionens arbejde og sikrer gennemførelsen heraf.
         2.   Formanden træffer afgørelse om Kommissionens interne organisation for at sikre, at den optræder sammenhængende, effektivt og som et kollegium (2).
         Med forbehold af EU-traktatens artikel 18, stk. 4, tildeler formanden medlemmerne af Kommissionen nærmere angivne arbejdsområder, inden for hvilke de særligt har ansvaret for forberedelsen af Kommissionens arbejde og gennemførelsen af dens afgørelser (3).
         Formanden kan anmode medlemmerne af Kommissionen om at træffe specifikke foranstaltninger for at sikre gennemførelsen af de politiske retningslinjer, som han har fastlagt, og de prioriteter, som Kommissionen har fastsat.
         Formanden kan når som helst ændre tildelingen heraf (4).
         Kommissionens medlemmer udøver de hverv, der tillægges dem af formanden, under dennes tilsyn (5).
         3.   Formanden udnævner næstformænd, bortset fra Unionens højtstående repræsentant for udenrigsanliggender og sikkerhedspolitik, blandt Kommissionens medlemmer (6) og fastlægger deres hierarkiske rangfølge internt i Kommissionen.
         4.   Formanden kan nedsætte arbejdsgrupper bestående af kommissionsmedlemmer, idet han udpeger formanden og fastsætter gruppernes mandat og funktionsmåde samt deres sammensætning og mandatets varighed.
         5.   Formanden repræsenterer Kommissionen. Han udpeger de medlemmer af Kommissionen, der skal bistå ham i denne funktion.
         6.   Medlemmer af Kommissionen træder tilbage, hvis formanden anmoder herom, jf. dog EU-traktatens artikel 18, stk. 1 (7).
         Artikel 4
         Beslutningsprocedurer
         Kommissionen træffer afgørelse:

                     a)

                     på Kommissionens møder ved mundtlig procedure i henhold til bestemmelserne i artikel 8 i denne forretningsorden eller

                     b)

                     ved skriftlig procedure i henhold til bestemmelserne i artikel 12 i denne forretningsorden eller

                     c)

                     ved bemyndigelsesprocedure i henhold til bestemmelserne i artikel 13 i denne forretningsorden eller

                     d)

                     ved delegationsprocedure i henhold til bestemmelserne i artikel 14 i denne forretningsorden.

            AFDELING 1

               Kommissionens møder

         Artikel 5
         Mødeindkaldelse
         1.   Kommissionen indkaldes til møde af formanden.
         2.   Kommissionen holder som hovedregel møde mindst én gang om ugen. Derudover holdes der møde, når det er nødvendigt.
         3.   Medlemmerne har pligt til at deltage i alle møderne. Hvis de er forhindret i at deltage, giver de i tide formanden meddelelse om årsagerne til deres fravær. Formanden vurderer, om der foreligger en situation, som kan berettige til, at denne pligt ikke overholdes.
         Artikel 6
         Dagsorden for Kommissionens møder
         1.   Formanden fastsætter dagsordenen for hvert møde i Kommissionen.
         2.   Uanset formandens beføjelse til at fastsætte dagsordenen skal ethvert forslag, der indebærer betydelige udgifter, fremsættes i enighed med det medlem af Kommissionen, som er ansvarligt for budgettet.
         3.   Ethvert punkt, som et medlem af Kommissionen foreslår optaget på dagsordenen, skal meddeles formanden på de betingelser, Kommissionen har fastsat i gennemførelsesbestemmelserne i artikel 28 i denne forretningsorden (herefter benævnt »gennemførelsesbestemmelserne«).
         4.   Dagsordenen og de nødvendige arbejdsdokumenter fremsendes til medlemmerne på de betingelser, Kommissionen har fastsat i overensstemmelse med gennemførelsesbestemmelserne.
         5.   Kommissionen kan på forslag af formanden behandle et punkt, der ikke er opført på dagsordenen, eller hvortil de nødvendige arbejdsdokumenter ikke er tilgået medlemmerne rettidigt.
         Artikel 7
         Beslutningsdygtighed
         Kommissionen er beslutningsdygtig, når flertallet af det i traktaten fastsatte antal medlemmer er til stede.
         Artikel 8
         Beslutningstagning
         1.   Kommissionen træffer afgørelse på forslag af et eller flere medlemmer.
         2.   Kommissionen foretager afstemning efter anmodning fra et medlem. Der stemmes om det oprindelige udkast eller om et udkast, som er ændret af det eller de medlemmer, der er ansvarlige for initiativet, eller af formanden.
         3.   Kommissionens afgørelser træffes med et flertal af det i traktaten fastsatte antal medlemmer.
         4.   Formanden konstaterer resultatet af afstemningerne, der gengives i mødereferatet som fastsat i artikel 11 i denne forretningsorden.
         Artikel 9
         Fortrolighed
         Kommissionens møder er ikke offentlige. Drøftelserne er fortrolige.
         Artikel 10
         Deltagelse af tjenestemænd og andre personer i møder
         1.   Medmindre Kommissionen træffer anden afgørelse, deltager generalsekretæren og formandens kabinetschef i møderne. Betingelserne for andre personers deltagelse i møderne fastsættes i gennemførelsesbestemmelserne.
         2.   Er et medlem fraværende, kan vedkommendes kabinetschef deltage i mødet og på opfordring af formanden gøre rede for det fraværende medlems synspunkt.
         3.   Kommissionen kan beslutte at høre andre personer.
         Artikel 11
         Mødereferater
         1.   Der udarbejdes et referat for hvert af Kommissionens møder.
         2.   Udkastet til mødereferatet forelægges Kommissionen til godkendelse på et efterfølgende møde. Godkendte mødereferater underskrives af formanden og af generalsekretæren.

            AFDELING 2

               Andre beslutningsprocedurer

         Artikel 12
         Afgørelser truffet ved skriftlig procedure
         1.   Medlemmernes tilslutning til et forslag, der er fremsat af et eller flere af dem, kan indhentes ved skriftlig procedure, forudsat at Juridisk Tjeneste forinden har afgivet positiv udtalelse om udkastet, og udkastet er godkendt af de tjenestegrene, der er blevet behørigt hørt efter betingelserne i artikel 23 i denne forretningsorden.
         I stedet for den positive udtalelse og/eller godkendelserne kan Kommissionens medlemmer efter forslag fra formanden enes om et forslag, når der på kollegiets møde træffes afgørelse om at indlede den afsluttende skriftlige procedure, jf. .
         2.   I så fald fremsendes teksten til forslaget skriftligt til alle medlemmerne på de betingelser, som Kommissionen har fastsat i overensstemmelse med gennemførelsesbestemmelserne, med angivelse af fristen for fremsættelse af eventuelle forbehold eller ændringsforslag.
         3.   Under den skriftlige procedure kan ethvert medlem anmode om, at forslaget drøftes. Det pågældende medlem sender formanden en begrundet anmodning herom.
         4.   Hvis intet medlem har fremsat eller fastholdt en anmodning om udsættelse inden for den frist, der gælder for en skriftlig procedure, betragtes forslaget som vedtaget af Kommissionen.
         Artikel 13
         Afgørelser truffet ved bemyndigelsesproceduren
         1.   Kommissionen kan, på betingelse af at princippet om dens kollegiale ansvar respekteres fuldt ud, bemyndige et eller flere af sine medlemmer til i Kommissionens navn at træffe forvaltningsmæssige og administrative foranstaltninger inden for rammer og på betingelser, som den fastsætter.
         2.   Kommissionen kan endvidere med formandens samtykke bemyndige et eller flere af sine medlemmer til at vedtage den endelige tekst til en retsakt eller til et forslag, der skal fremlægges for de øvrige institutioner, og hvis indhold er blevet fastlagt på et af dens møder.
         3.   Beføjelser, der er således tillagt, kan videredelegeres til generaldirektører og chefer for tjenestegrene, medmindre andet udtrykkeligt er bestemt i afgørelsen om bemyndigelsen.
         4.   Bestemmelserne i stk. 1, 2 og 3 berører ikke reglerne om delegation på det finansielle område eller de beføjelser, der gælder for ansættelsesmyndigheden og for den myndighed, der har kompetence til at indgå ansættelseskontrakter.
         Artikel 14
         Afgørelser truffet efter delegationsproceduren
         Kommissionen kan, på betingelse af at princippet om dens kollegiale ansvar overholdes fuldt ud, delegere beføjelsen til på Kommissionens vegne at træffe forvaltningsmæssige og administrative foranstaltninger inden for de rammer og på de betingelser, den fastsætter, til generaldirektørerne og cheferne for tjenestegrenene.
         Artikel 15
         Videredelegation af afgørelser om bevilling af støtte og tildeling af kontrakter
         Generaldirektører og chefer for tjenestegrene, der ved videredelegation eller delegation i henhold til artikel 13 og 14 er blevet tillagt beføjelse til at træffe afgørelser om finansiering, kan beslutte at videredelegere beføjelsen til at træffe visse afgørelser om udvælgelse af forslag og visse individuelle afgørelser om bevilling af støtte og tildeling af kontrakter til den kompetente direktør eller efter aftale med det ansvarlige medlem af Kommissionen til den kompetente kontorchef inden for de rammer og på de betingelser, der er fastsat i gennemførelsesbestemmelserne.
         Artikel 16
         Oplysning om de trufne afgørelser
         De afgørelser, der er blevet truffet efter skriftlig procedure eller efter bemyndigelses- eller delegationsprocedure, anføres i et dagligt eller ugentligt notat, hvorom der optages en bemærkning i referatet af Kommissionens førstkommende møde.

            AFDELING 3

               Fælles bestemmelser for beslutningsprocedurerne

         Artikel 17
         Attestering af retsakter vedtaget af Kommissionen
         1.   Retsakter, der vedtages på Kommissionens møder, vedlægges på det eller de autentiske sprog som fast tilknyttet bilag til et sammenfattende notat, der udarbejdes under det kommissionsmøde, på hvilket de er vedtaget. Vedtagelsen af disse retsakter attesteres ved formandens og generalsekretærens underskrift på den sidste side af det sammenfattende notat.
         2.   Kommissionens ikke-lovgivningsmæssige retsakter, jf. EUF-traktatens artikel 297, stk. 2, der vedtages ved skriftlig procedure, attesteres ved formandens og generalsekretærens underskrift på den sidste side af det sammenfattende notat, jf. stk. 1, medmindre der er behov for, at disse retsakter offentliggøres og træder i kraft inden Kommissionens næste møde. Med henblik på denne attestering vedlægges en kopi af det daglige notat, der er omhandlet i artikel 16 i denne forretningsorden, som fast tilknyttet bilag til det sammenfattende notat, der er omhandlet i stk. 1.
         De øvrige retsakter, der vedtages ved skriftlig procedure, og de retsakter, der vedtages ved bemyndigelsesprocedure i overensstemmelse med artikel 12 og artikel 13, stk. 1 og 2, i denne forretningsorden, vedlægges på det eller de autentiske sprog som fast tilknyttet bilag til det daglige notat, der er omhandlet i artikel 16 i denne forretningsorden. Vedtagelsen af disse retsakter attesteres ved generalsekretærens underskrift på det daglige notats sidste side.
         3.   Retsakter, der vedtages ved delegationsprocedure eller videredelegering, vedlægges ved hjælp af den hertil beregnede it-applikation på det eller de autentiske sprog som fast tilknyttet bilag til det daglige notat, der er omhandlet i artikel 16 i denne forretningsorden. Vedtagelsen af sådanne retsakter attesteres ved, at den tjenestemand, til hvem der er delegeret eller videredelegeret beføjelser hertil i overensstemmelse med artikel 13, stk. 3 og artikel 14 og 15 i denne forretningsorden, selv underskriver en påtegning.
         4.   I denne forretningsorden forstås ved retsakter de akter, der er omhandlet i EUF-traktatens artikel 288.
         5.   I denne forretningsorden forstås ved autentisk udgave, når der er tale om almengyldige retsakter, udgaverne på EU's officielle sprog, jf. dog Rådets gennemførelsesforordning (EF) nr. 920/2005 (8), og for de øvrige retsakters vedkommende udgaverne på adressaternes sprog.

            AFDELING 4

               Forberedelse og gennemførelse af Kommissionens afgørelser

         Artikel 18
         Grupper af kommissionsmedlemmer
         Grupperne af kommissionsmedlemmer bidrager til koordineringen og forberedelsen af Kommissionens arbejde i henhold til de politiske retningslinjer og det mandat, som formanden har fastlagt.
         Artikel 19
         Kabinetter og forbindelser med tjenestegrenene
         1.   Medlemmerne af Kommissionen råder over kabinetter, der bistår dem ved udførelsen af deres arbejdsopgaver og ved forberedelsen af Kommissionens afgørelser. Reglerne for kabinetternes sammensætning og funktion fastsættes af formanden.
         2.   Under overholdelse af de af formanden vedtagne principper godkender kommissionsmedlemmet retningslinjerne for arbejdet med de tjenestegrene, der er under den pågældendes ansvar. I disse retningslinjer fastlægges det bl.a. nærmere, hvordan medlemmet giver instrukser til de pågældende tjenestegrene, idet medlemmet regelmæssigt skal modtage alle oplysninger vedrørende sit ansvarsområde, som er nødvendige for udøvelsen af hans beføjelser.
         Artikel 20
         Generalsekretæren
         1.   Generalsekretæren bistår formanden med Kommissionens gennemførelse af sine prioriteter inden for rammerne af de af formanden fastlagte politiske retningslinjer.
         2.   Generalsekretæren bidrager til at sikre den politiske sammenhæng ved at tilrettelægge den nødvendige koordinering mellem tjenestegrene lige fra begyndelsen af det forberedende arbejde, jf. bestemmelserne i artikel 23 i denne forretningsorden.
         Han sikrer, at de dokumenter, der forelægges Kommissionen, indholdsmæssigt er af god kvalitet og overholder formkravene, og bidrager i den forbindelse til at sikre, at de er i overensstemmelse med subsidiaritetsprincippet og proportionalitetsprincippet, de eksterne krav, interinstitutionelle hensyn og Kommissionens kommunikationsstrategi.
         3.   Generalsekretæren bistår formanden ved forberedelsen af Kommissionens arbejde og afholdelsen af dens møder
         Han bistår ligeledes formændene for de arbejdsgrupper, der er nedsat i henhold til artikel 3, stk. 4, i denne forretningsorden ved forberedelsen og afholdelsen af arbejdsgruppernes møder. Han varetager disse arbejdsgruppers sekretariat.
         4.   Generalsekretæren sørger for, at procedurerne for vedtagelse af afgørelser følges, og overvåger, at de i artikel 4 i denne forretningsorden omhandlede afgørelser gennemføres.
         Med undtagelse af særlige sager træffer han navnlig de nødvendige foranstaltninger med henblik på meddelelse og offentliggørelse af Kommissionens retsakter i Den Europæiske Unions Tidende samt med henblik på fremsendelse af Kommissionens og dens tjenestegrenes dokumenter til Den Europæiske Unions øvrige institutioner og de nationale parlamenter.
         Han forestår udsendelsen af de skriftlige oplysninger, som medlemmerne af Kommissionen ønsker at få cirkuleret internt.
         5.   Generalsekretæren varetager den officielle kontakt med Den Europæiske Unions øvrige institutioner med forbehold af de beføjelser, Kommissionen beslutter selv at udøve eller at overdrage til sine medlemmer eller tjenestegrene.
         I den forbindelse sørger han for at sikre den generelle sammenhæng gennem en koordinering mellem tjenestegrenene under arbejdet med de øvrige institutioner.
         6.   Generalsekretæren sikrer en hensigtsmæssig informering af Kommissionen om situationen med hensyn til, hvor langt de interne og interinstitutionelle procedurer er nået.
         KAPITEL II

            KOMMISSIONENS TJENESTEGRENE

         Artikel 21
         Tjenestegrenenes opbygning
         Kommissionen opretter til forberedelse og udførelse af sine opgaver og dermed gennemførelsen af sine prioriteter og de af formanden fastsatte politiske retningslinjer en række tjenestegrene, der udgøres af generaldirektorater og dermed ligestillede tjenestegrene.
         Generaldirektoraterne og de dermed ligestillede tjenestegrene er i princippet opdelt i direktorater og direktoraterne i kontorer.
         Artikel 22
         Oprettelse af specifikke funktioner og enheder
         Formanden kan for at opfylde særlige behov oprette særlige funktioner og enheder til at udføre nærmere bestemte opgaver og fastlægger da disses beføjelser og funktionsmåde.
         Artikel 23
         Samarbejde og koordinering mellem tjenestegrene
         1.   For at sikre at Kommissionens arbejde er effektivt, arbejder tjenestegrenene nært sammen og koordinerer lige fra begyndelsen deres indsats ved udarbejdelsen eller iværksættelsen af afgørelserne.
         2.   Den tjenestegren, der er ansvarlig for udarbejdelsen af et forslag, sikrer allerede ved starten af det forberedende arbejde en effektiv koordinering mellem alle de tjenestegrene, der har begrundet interesse i forslaget som følge af deres beføjelser og ansvarsområder eller emnets art.
         3.   Inden et dokument forelægges for Kommissionen, foretager den ansvarlige tjeneste i overensstemmelse med gennemførelsesbestemmelserne i tide en høring af de tjenestegrene, der har begrundet interesse i forslaget.
         4.   Juridisk Tjeneste skal høres i forbindelse med alle udkast og forslag til retsakter samt med alle dokumenter, der kan få retlige konsekvenser.
         Den skal altid høres, inden nogen af de beslutningsprocedurer, der er omhandlet i artikel 12, 13 og 14 i denne forretningsorden, indledes, undtagen i forbindelse med afgørelser om standardretsakter, der allerede forinden er opnået enighed om (retsakter af repetitiv art). Juridisk Tjeneste kræves ikke hørt i forbindelse med de akter, der er omhandlet i artikel 15 i denne forretningsorden.
         5.   Det er obligatorisk at høre Generalsekretariatet i forbindelse med alle forslag:

                     —

                     som skal godkendes ved mundtlig procedure, med forbehold af individuelle personalespørgsmål, eller

                     —

                     som har politisk betydning, eller

                     —

                     som er omfattet af Kommissionens årlige arbejdsprogram og det gældende programmeringsinstrument, eller

                     —

                     som vedrører institutionelle spørgsmål, eller

                     —

                     som er genstand for en konsekvensanalyse eller en offentlig høring

               samt enhver stillingtagen eller ethvert fælles forslag, der vil kunne forpligte Kommissionen over for de øvrige institutioner eller enheder.
         6.   Undtagen i forbindelse med de akter, der er omhandlet i artikel 15 i denne forretningsorden, høres det generaldirektorat, der er ansvarligt for budgettet, og det generaldirektorat, der er ansvarligt for menneskelige ressourcer og sikkerhed, i forbindelse med alle dokumenter, der kan få indflydelse på budgettet, finanserne, personalet eller administrationen. Det samme gælder i påkommende tilfælde for den tjenestegren, der har til opgave at bekæmpe svig.
         7.   Den ansvarlige tjenestegren bestræber sig på at udarbejde et forslag, som de tjenestegrene, der er blevet hørt, kan tilslutte sig. I tilfælde af uenighed skal de pågældende tjenestegrenes afvigende udtalelser vedlægges det forslag, der fremsættes, jf. dog artikel 12 i denne forretningsorden.
         KAPITEL III

            STEDFORTRÆDERE

         Artikel 24
         Kontinuitet i tjenesten
         Kommissionens medlemmer og tjenestegrene træffer alle nødvendige dispositioner for at sikre kontinuitet i tjenesten og overholder de bestemmelser, Kommissionen eller dens formand træffer herom.
         Artikel 25
         Stedfortræder for formanden
         Er formanden forhindret, varetages hans opgaver af en næstformand eller et kommissionsmedlem i den af formanden fastsatte rækkefølge.
         Artikel 26
         Stedfortræder for generalsekretæren
         Er generalsekretæren forhindret, eller er posten som generalsekretær ledig, varetages opgaverne af den af de tilstedeværende vicegeneralsekretærer, som er i den højeste lønklasse, og i tilfælde af at flere er i samme lønklasse, af den person, der har den højeste anciennitet i lønklassen, og i tilfælde af at flere har samme anciennitet, af den ældste af disse, eller af en tjenestemand, som Kommissionen udpeger.
         Hvis der ikke er en vicegeneralsekretær til stede, og Kommissionen ikke har udpeget en tjenestemand, varetages opgaverne af den af de tilstedeværende underordnede tjenestemænd i den højeste ansættelsesgruppe, som er i den højeste lønklasse, og i tilfælde af at flere er i samme lønklasse, af den person, der har den højeste anciennitet i lønklassen, og i tilfælde af at flere har samme anciennitet, af den ældste af disse.
         Artikel 27
         Stedfortrædere for højtstående tjenestemænd
         1.   Er en generaldirektør forhindret, eller er stillingen ledig, afløses han af den af sine tilstedeværende vicegeneraldirektører, der er i den højeste lønklasse, og i tilfælde af at flere er i samme lønklasse, af den person, der har højeste anciennitet i lønklassen, og i tilfælde af at flere har samme anciennitet i lønklassen, af den ældste af disse, eller af en tjenestemand, som Kommissionen udpeger.
         Hvis der ikke er en vicegeneraldirektør til stede, og Kommissionen ikke har udpeget en tjenestemand, varetages opgaverne af den af de tilstedeværende underordnede i den højeste ansættelsesgruppe, som er i den højeste lønklasse, og i tilfælde af at flere er i samme lønklasse, af den person, der har den højeste anciennitet i lønklassen, og i tilfælde af at flere har samme anciennitet, af den ældste af disse.
         2.   Er en kontorchef forhindret, eller er stillingen ledig, afløses han af vicekontorchefen eller en tjenestemand udpeget af generaldirektøren.
         Hvis der ikke er en vicekontorchef til stede, og generaldirektøren ikke har udpeget en tjenestemand, varetages opgaverne af den af de tilstedeværende underordnede i den højeste ansættelsesgruppe, som er i den højeste lønklasse, og i tilfælde af at flere er i samme lønklasse, af den person, der har den højeste anciennitet i lønklassen, og i tilfælde af at flere har samme anciennitet, af den ældste af disse.
         3.   Enhver anden overordnet, der er forhindret, eller hvis stilling er ledig, afløses af en tjenestemand, som generaldirektøren udpeger efter aftale med det ansvarlige kommissionsmedlem. Hvis der ikke udpeges en stedfortræder, varetages opgaverne af den af de tilstedeværende underordnede i den højeste ansættelsesgruppe, som er i den højeste lønklasse, og i tilfælde af at flere er i samme lønklasse, af den person, der har den højeste anciennitet i lønklassen, og i tilfælde af at flere har samme anciennitet, af den ældste af disse.
         KAPITEL VI

            AFSLUTTENDE BESTEMMELSER

         Artikel 28
         Kommissionen fastlægger i fornødent omfang gennemførelsesbestemmelser til denne forretningsorden.
         Kommissionen kan vedtage supplerende foranstaltninger vedrørende Kommissionens og dens tjenestegrenes funktion under hensyn til udviklingen inden for teknologi og informatik.
         Artikel 29
         Denne forretningsorden træder i kraft dagen efter offentliggørelsen i Den Europæiske Unions Tidende.«

         (1)  Artikel 17, stk. 6, litra a), i traktaten om Den Europæiske Union.

         (2)  Artikel 17, stk. 6, litra b), i traktaten om Den Europæiske Union.

         (3)  Artikel 248 i traktaten om Den Europæiske Unions funktionsmåde.

         (4)  Se fodnote 3.

         (5)  Se fodnote 3.

         (6)  Artikel 17, stk. 6, litra c), i traktaten om Den Europæiske Union.

         (7)  Artikel 17, stk. 6, andet afsnit, i traktaten om Den Europæiske Union.

         (8)  EUT L 156 af 18.6.2005, s. 3.


title: Rådets afgørelse (FUSP) 2016/1961 af 8. november 2016 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               9.11.2016

               DA

               Den Europæiske Unions Tidende

               L 301/15

         RÅDETS AFGØRELSE (FUSP) 2016/1961
   af 8. november 2016
   om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 3, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 17. marts 2014 vedtog Rådet afgørelse 2014/145/FUSP.

               (2)

               Efter Den Russiske Føderations afholdelse af valg til Statsdumaen i det ulovligt annekterede Krim og Sevastopol finder Rådet, at der bør tilføjes seks personer på listen over personer, enheder og organer, der er omfattet af restriktive foranstaltninger, jf. bilaget til afgørelse 2014/145/FUSP.

               (3)

               Bilaget til afgørelse 2014/145/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   De personer, der er opført på listen i bilaget til denne afgørelse, tilføjes på listen i bilaget til afgørelse 2014/145/FUSP.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 8. november 2016.

            På Rådets vegne

         P. KAŽIMÍR

            Formand

      (1)  EUT L 78 af 17.3.2014, s. 16.

      BILAG

         Liste over personer, der er omhandlet i artikel 1

                     Navn

                     Identificerende oplysninger

                     Begrundelse

                     Dato for opførelse på listen

                     »152.

                     Ruslan Ismailovich BALBEK
                     Руслан Исмаилович
                     Бальбек

                     Fødselsdato: 28.8.1977
                     Fødested: Bekabad, Usbekiske SSR

                     Medlem af Statsdumaen, valgt for den ulovligt annekterede Autonome Republik Krim.
                     Næstformand for Dumaens udvalg vedrørende etniske spørgsmål.
                     I 2014 blev Balbek udnævnt til næstformand for ministerrådet i den såkaldte »Republikken Krim« og arbejdede i denne rolle for integrationen af den ulovligt annekterede Krimhalvø i Den Russiske Føderation, for hvilket han er blevet tildelt en medalje »for forsvaret af Republikken Krim«. Han har støttet annekteringen af Krim i offentlige erklæringer, bl.a. på sin profil på Forenet Ruslands (Krimafdelingen) websted og i en artikel i pressen, der blev offentliggjort den 3. juli 2016 på NTV's websted.

                     9.11.2016

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Fødselsdato: 20.10.1972
                     Fødested: Simferopol, Ukrainske SSR

                     Medlem af Statsdumaen, valgt for den ulovligt annekterede Autonome Republik Krim.
                     Medlem af Dumaens udvalg vedrørende finansielle markeder.
                     I marts 2014 blev Bakharev udnævnt til næstformand for statsrådet i den såkaldte »Republikken Krim« og i august 2014 til første næstformand for dette organ. Han har erkendt sit personlige engagement i begivenhederne i 2014, der førte til den ulovlige annektering af Krim og Sevastopol, som han offentligt har støttet, bl.a. i et interview, der blev offentliggjort den 22. marts 2016 på webstedet gazetakrimea.ru og den 23. august 2016 på webstedet c-pravda.ru. Han er blevet tildelt ordenen »for loyalitet i tjenesten« af »Republikken Krims«»myndigheder«.

                     9.11.2016

                     154.

                     Dmitry Anatolievich BELIK
                     Дмитрий Анатольевич
                     Белик

                     Fødselsdato: 17.10.1969
                     Fødested: Kular Ust-Yansky-distriktet, Den Autonome Yakut SSR

                     Medlem af Statsdumaen, valgt for den ulovligt annekterede by Sevastopol.
                     Medlem af Dumaens skatteudvalg.
                     Han støttede som medlem af Sevastopols kommunalforvaltning i februar-marts 2014 den såkaldte »folkets borgmester« Aleksej Chaliys aktiviteter. Han har offentligt erkendt sin deltagelse i begivenhederne i 2014, der førte til den ulovlige annektering af Krim og Sevastopol, som han offentligt har forsvaret, bl.a. på sit personlige websted og i et interview, der blev offentliggjort den 21. februar 2016 på webstedet nation-news.ru.
                     For sin deltagelse i annekteringsprocessen er han blevet tildelt den russiske stats orden »i moderlandets tjeneste« af 2. grad.

                     9.11.2016

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Fødselsdato: 3.8.1981
                     Fødested: Simferopol, Ukrainske SSR

                     Medlem af Statsdumaen, valgt for den ulovligt annekterede Autonome Republik Krim.
                     Medlem af Dumaens udvalg vedrørende finansielle markeder.
                     I marts 2014 blev Kozenko udnævnt til næstformand for statsrådet i den såkaldte »Republikken Krim«. Han har offentligt erkendt sin deltagelse i begivenhederne i 2014, der førte til den ulovlige annektering af Krim og Sevastopol, som han offentligt har forsvaret, bl.a. i et interview, der blev offentliggjort den 12. marts 2016 på webstedet gazetacrimea.ru. For sin deltagelse i annekteringsprocessen er han blevet tildelt en medalje »for forsvar af Republikken Krim« af de lokale »myndigheder«.

                     9.11.2016

                     156.

                     Svetlana Borisovna SAVCHENKO
                     Светлана Борисовна
                     Савченко

                     Fødselsdato: 24.6.1965
                     Fødested: Belogorsk, Ukrainske SSR

                     Medlem af Statsdumaen, valgt for den ulovligt annekterede Autonome Republik Krim.
                     Medlem af Dumaens kulturudvalg.
                     Hun har været medlem af Den Autonome Republik Krims øverste råd siden 2012 og har siden marts 2014 støttet integrationen af det ulovligt annekterede Krim og Sevastopol i Den Russiske Føderation. I september 2014 blev Savchenko valgt til statsrådet i den såkaldte »Republikken Krim«. Hun har forsvaret den ulovlige annektering af Krim og Sevastopol adskillige gange i offentlige erklæringer, bl.a. i interviews, der er offentliggjort den 2. april 2016 og den 20. august 2016 på webstedet c-pravda.ru. Hun er blevet tildelt den russiske stats orden »i moderlandets tjeneste« af 2. grad i 2014 og ordenen »for loyalitet i tjenesten« af »Republikken Krims«»myndigheder« i 2015.

                     9.11.2016

                     157.

                     Pavel Valentinovich SHPEROV
                     Павел Валентинович
                     Шперов

                     Fødselsdato: 4.7.1971
                     Fødested: Simferopol, Ukrainske SSR

                     Medlem af Statsdumaen, valgt for den ulovligt annekterede Autonome Republik Krim.
                     Medlem af Statsdumaens udvalg vedrørende Fællesskabet af Uafhængige Stater (SNG), eurasisk integration og forbindelser med landsmænd.
                     I september 2014 blev Shperov valgt til statsrådet i den såkaldte »Republikken Krim«.
                     Han har offentligt erkendt, bl.a. i et interview, der blev offentliggjort den 3. september 2016 på webstedet ldpr-rk.ru, sin rolle i begivenhederne i 2014, der førte til den ulovlige annektering af Krim og Sevastopol og navnlig sin rolle i afholdelsen af den ulovlige folkeafstemning om den ulovlige annektering af halvøen.

                     9.11.2016«


title: Rådets afgørelse (EU) 2017/971 af 8. juni 2017 om fastlæggelse af ordningerne for planlægning og gennemførelse af EU's FSFP-militærmissioner uden udøvende beføjelser og om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker, 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali) og (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA)

text:
               9.6.2017

               DA

               Den Europæiske Unions Tidende

               L 146/133

         RÅDETS AFGØRELSE (EU) 2017/971
   af 8. juni 2017
   om fastlæggelse af ordningerne for planlægning og gennemførelse af EU's FSFP-militærmissioner uden udøvende beføjelser og om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker, 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali) og (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet har besluttet, at det er nødvendigt at styrke planlægningen og gennemførelsen af EU's militærmissioner uden udøvende beføjelser.

               (2)

               Rådet nåede i sine konklusioner af 6. marts 2017 til enighed om som kortsigtet mål at oprette en militær planlægnings- og gennemførelseskapacitet (MPCC) inden for EU's Militærstab (EUMS) i Bruxelles, som på strategisk niveau skal stå for den operative planlægning og gennemførelse af militærmissioner uden udøvende beføjelser, og som arbejder under Den Udenrigs- og Sikkerhedspolitiske Komités (PSC's) politiske kontrol og strategiske ledelse.

               (3)

               Den nyoprettede MPCC skal arbejde parallelt og på en koordineret måde med Den Civile Planlægnings- og Gennemførelseskapacitet, navnlig via en fælles støttekoordineringscelle.

               (4)

               Rådet besluttede i sine konklusioner af 6. marts 2017, at generaldirektøren for EUMS skal være direktør for MPCC og i denne egenskab varetage funktionerne som øverstbefalende for militærmissioner uden udøvende beføjelser, herunder EU's tre uddannelsesmissioner (EUTM'er), der er deployeret i Somalia, Mali og Den Centralafrikanske Republik, i overensstemmelse med mandatet for direktøren for MPCC.

               (5)

               I sine konklusioner af 6. marts 2017 tilsluttede Rådet sig også forslagene om strategisk planlægning og overvågning, hvorigennem Rådet, Unionens højtstående repræsentant for udenrigsanliggender og sikkerhedspolitik (HR) og PSC effektivt kan støttes i varetagelsen af deres respektive ansvarsområder i forbindelse med militærmissioner uden udøvende beføjelser af de relevante krisestyringsstrukturer fra Tjenesten for EU's Optræden Udadtil (EU-Udenrigstjenesten), herunder gennem systematisk interaktion og koordination mellem missionernes øverstbefalende og disse strukturer på strategisk politisk niveau, med forbehold af kommandovejen.

               (6)

               Den 8. juni 2017 godkendte Rådet det konsoliderede mandat for EUMS, herunder MPCC. Dette mandat respekterer EUMS' særlige karakteristika og de særlige forhold omkring dens funktioner i overensstemmelse med artikel 4, stk. 3, litra a), i Rådets afgørelse 2010/427/EU (1) om, hvordan EU-Udenrigstjenesten skal tilrettelægges og fungere, som tilpasset til de nye kommando- og kontrolordninger, som Rådet har godkendt, og erstatter EUMS' mandat, der er knyttet som bilag til Rådets afgørelse 2001/80/FUSP (2) om oprettelse af Den Europæiske Unions Militærstab, og som ikke længere er gældende. MPCC skal derfor udføre de opgaver, den har fået tildelt i det nye konsoliderede mandat.

               (7)

               Der er foretaget de nødvendige forberedelser til, at MPCC kan påtage sig sine ansvarsområder, navnlig i forbindelse med de EUTM'er, der er deployeret i Somalia, Mali og Den Centralafrikanske Republik.

               (8)

               Rådet bør derfor fastlægge ordningerne for planlægning og gennemførelse af militærmissioner uden udøvende beføjelser og ændre kommandovejen for disse tre missioner.

               (9)

               Direktøren for MPCC bør varetage de ansvarsområder, der hører under den øverstbefalende for operationen i henhold til Rådets afgørelse (FUSP) 2015/528 (3) om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena).

               (10)

               EUTM'ernes øverstbefalende for missionsstyrkerne bør, når det er relevant, inddrages i henstillingerne fra den øverstbefalende for missionerne til PSC vedrørende tredjestaters deltagelse.

               (11)

               De øverstbefalende for EU-missionsstyrkerne bør med forbehold af kommandovejen få lokal politisk vejledning i relevant omfang fra EU's særlige repræsentanter og relevante EU-delegationer i regionen.

               (12)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse —

         VEDTAGET DENNE AFGØRELSE:
   Artikel 1
   1.   Ansvaret for den operative planlægning og gennemførelsen af EU's militærmissioner uden udøvende beføjelser på militærstrategisk niveau pålægges direktøren for den militære planlægnings- og gennemførelseskapacitet (MPCC).
   2.   På operativt plan skal hver militærmission uden udøvende beføjelser i indsatsområdet ledes af en øverstbefalende for en EU-missionsstyrke, der skal handle under kommando af direktøren for MPCC i dennes varetagelse af funktionerne som øverstbefalende for missioner.
   3.   Direktøren for MPCC handler i varetagelsen af funktionerne som øverstbefalende for militærmissioner uden udøvende beføjelser under Den Udenrigs- og Sikkerhedspolitiske Komités politiske kontrol og strategiske ledelse i overensstemmelse med traktatens artikel 38.
   Artikel 2
   1.   I overensstemmelse med aftalte EU-principper for kommando- og kontrol og i overensstemmelse med det ændrede mandat for EUMS støtter MPCC direktøren for MPCC i varetagelsen af dennes funktioner som øverstbefalende for missioner som den statiske kommando- og kontrolstruktur uden for indsatsområdet på militærstrategisk niveau, der er ansvarlig for den operative planlægning og gennemførelsen af militærmissioner uden udøvende beføjelser, herunder opbygning, iværksættelse, opretholdelse og tilbagetrækning af EU-styrker.
   2.   Når en mission er etableret, skal missionsstyrkens hovedkvarter bistå EU-missionsstyrkens øverstbefalende i indsatsområdet.
   Artikel 3
   Direktøren for MPCC, som påtager sig funktionerne som øverstbefalende for militærmissioner, varetager de ansvarsområder, der hører under den øverstbefalende for operationen i medfør af afgørelse (FUSP) 2015/528.
   Artikel 4
   Rådets afgørelse 2010/96/FUSP (4) ændres således:

               1)

               Artikel 2, stk. 1 og 2, affattes således:
               »1.   Direktøren for den militære planlægnings- og gennemførelseskapacitet (MPCC) er øverstbefalende for missionen EUTM Somalia.
               2.   Brigadegeneral Maurizio Morena udnævnes herved til øverstbefalende for EU-missionsstyrken EUTM Somalia.«

               2)

               Artikel 3, stk. 1 og 2, erstattes af følgende:
               »1.   MPCC er den statiske kommando- og kontrolstruktur på militærstrategisk niveau uden for operationsområdet, der er ansvarlig for den operative planlægning og gennemførelsen af EUTM Somalia.
               2.   Missionsstyrkens hovedkvarter for EUTM Somalia placeres i Mogadishu og opererer under kommando af den øverstbefalende for EU-missionsstyrken. Det omfatter desuden et forbindelseskontor i Nairobi.
               3.   MPCC omfatter en støtteenhed i Bruxelles under missionsstyrkens hovedkvarter, indtil MPCC er nået op på fuld operativ kapacitet.«

               3)

               I artikel 5, stk. 1, fjerde punktum, in fine, erstattes ordene »den øverstbefalende for EU-missionen« af:
               »den øverstbefalende for EU-missionsstyrken«.

               4)

               I artikel 5, stk. 3, andet punktum, indsættes følgende ord før ordene »til sine møder«:
               »og den øverstbefalende for EU-missionsstyrken«.

               5)

               I artikel 6, stk. 2, andet punktum, indsættes følgende ord før ordene »til sine møder«:
               »og den øverstbefalende for EU-missionsstyrken«.

               6)

               Artikel 7, stk. 2, affattes således:
               »2.   Med forbehold af kommandovejen modtager den øverstbefalende for EU-missionsstyrken lokal politisk vejledning fra EU's særlige repræsentant for Afrikas Horn koordineret med relevante EU-delegationer i regionen.«

               7)

               I artikel 8, stk. 2, indsættes følgende ord før ordene »og EUMC«:
               »i samråd med den øverstbefalende for EU-missionsstyrken,«.

               8)

               I artikel 11, stk. 5, tilføjes følgende ord til sidst:
               »og/eller den øverstbefalende for EU-missionsstyrken«.

               9)

               I artikel 13, stk. 2, erstattes ordene »en øverstbefalende for EU-missionen« af:
               »den øverstbefalende for EU-missionsstyrken«.

         Artikel 5
   Rådets afgørelse 2013/34/FUSP (5) ændres således:

               1)

               Artikel 2, stk. 1 og 2, affattes således:
               »1.   Direktøren for den militære planlægnings- og gennemførelseskapacitet (MPCC) er øverstbefalende for missionen EUTM Mali.
               2.   Brigadegeneral Peter Devogelaere udnævnes herved til øverstbefalende for EU-missionsstyrken EUTM Mali.«

               2)

               Artikel 3, stk. 1 og 2, erstattes af følgende:
               »1.   MPCC er den statiske kommando- og kontrolstruktur på militærstrategisk niveau uden for operationsområdet, der er ansvarlig for den operative planlægning og gennemførelsen af EUTM Mali.
               2.   Missionstyrkens hovedkvarter for EUTM Mali placeres i Mali og opererer under kommando af den øverstbefalende for EU-missionsstyrken.
               3.   MPCC omfatter en støtteenhed i Bruxelles under missionsstyrkens hovedkvarter, indtil MPCC er nået op på fuld operativ kapacitet.«

               3)

               I artikel 5, stk. 1, fjerde punktum, in fine, erstattes ordene »øverstbefalende for EU-missionen« af:
               »øverstbefalende for EU-missionsstyrken«.

               4)

               I artikel 5, stk. 3, andet punktum, indsættes følgende ord før ordene »til sine møder«:
               »og den øverstbefalende for EU-missionsstyrken«.

               5)

               I artikel 6, stk. 2, andet punktum, indsættes følgende ord før ordene »til sine møder«:
               »og den øverstbefalende for EU-missionsstyrken«.

               6)

               Artikel 7, stk. 2, affattes således:
               »2.   Med forbehold af kommandovejen modtager den øverstbefalende for EU-missionstyrken lokal politisk rådgivning fra EU's særlige repræsentant for Sahel koordineret med chefen for EU-delegationen i Bamako.«

               7)

               I artikel 8, stk. 2, indsættes følgende ord før ordene »og EUMC«:
               »i samråd med den øverstbefalende for EU-missionsstyrken«.

               8)

               I artikel 11, stk. 5, tilføjes følgende ord til sidst:
               »og/eller den øverstbefalende for EU-missionsstyrken.«

         Artikel 6
   Rådets afgørelse (FUSP) 2016/610 (6) ændres således:

               1)

               Artikel 2, stk. 1 og 2, affattes således:
               »1.   Direktøren for den militære planlægnings- og gennemførelseskapacitet (MPCC) er øverstbefalende for missionen EUTM RCA.
               2.   Brigadegeneral Herman Ruys udnævnes herved til øverstbefalende for EU-missionsstyrken EUTM RCA.«

               2)

               Artikel 3, stk. 1 og 2, erstattes af følgende:
               »1.   MPCC er den statiske kommando- og kontrolstruktur på militærstrategisk niveau uden for operationsområdet, der er ansvarlig for den operative planlægning og gennemførelsen af EUTM RCA.
               2.   Missionsstyrkens hovedkvarter for EUTM RCA placeres i Bangui og opererer under kommando af den øverstbefalende for missionsstyrken.
               3.   MPCC omfatter en støtteenhed i Bruxelles under missionsstyrkens hovedkvarter, indtil MPCC er nået op på fuld operativ kapacitet.«

               3)

               I artikel 5, stk. 1, fjerde punktum, erstattes ordene »øverstbefalende for EU-missionen« af:
               »øverstbefalende for EU-missionsstyrken«.

               4)

               I artikel 5, stk. 3, andet punktum, indsættes følgende ord før ordene »til sine møder«:
               »og den øverstbefalende for EU-missionsstyrken«.

               5)

               I artikel 6, stk. 2, andet punktum, indsættes følgende ord før ordene »til sine møder«:
               »og den øverstbefalende for EU-missionsstyrken«.

               6)

               Artikel 7, stk. 2, affattes således:
               »2.   Med forbehold af kommandovejen modtager den øverstbefalende for EU-missionsstyrken lokal politisk vejledning fra chefen for Unionens delegation til Den Centralafrikanske Republik.«

               7)

               I artikel 7, stk. 4, erstattes ordene »øverstbefalende for EU-missionen« af:
               »øverstbefalende for EU-missionsstyrken«.

               8)

               I artikel 8, stk. 2, indsættes følgende ord før ordene »og EUMC«:
               »i samråd med den øverstbefalende for EU-missionsstyrken,«.

               9)

               I artikel 12, stk. 5, tilføjes følgende ord til sidst:
               »og/eller den øverstbefalende for EU-missionsstyrken.«

         Artikel 7
   Den Udenrigs- og Sikkerhedspolitiske Komités afgørelse (FUSP) 2016/396 (7), (FUSP) 2016/2352 (8) og (FUSP) 2017/112 (9) ophæves.
   Artikel 8
   Rådet undersøger på grundlag af en rapport fra HR oprettelsen af MPCC og af den fælles støttekoordineringscelle ét år efter, at de er blevet fuldt operative, og under alle omstændigheder inden udgangen af 2018.
   Artikel 9
   Denne afgørelse træder i kraft på dagen for vedtagelsen.

      Udfærdiget i Luxembourg, den 8. juni 2017.

            På Rådets vegne

         U. REINSALU

            Formand

      (1)  Rådets afgørelse 2010/427/EU af 26. juli 2010 om, hvordan Tjenesten for EU's Optræden Udadtil skal tilrettelægges og fungere (EUT L 201 af 3.8.2010, s. 30).

      (2)  Rådets afgørelse 2001/80/FUSP af 22. januar 2001 om oprettelse af Den Europæiske Unions Militærstab (EFT L 27 af 30.1.2001, s. 7).

      (3)  Rådets afgørelse (FUSP) 2015/528 af 27. marts 2015 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) og om ophævelse af afgørelse 2011/871/FUSP (EUT L 84 af 28.3.2015, s. 39).

      (4)  Rådets afgørelse 2010/96/FUSP af 15. februar 2010 om Den Europæiske Unions militærmission for at bidrage til uddannelsen af somaliske sikkerhedsstyrker (EUT L 44 af 19.2.2010, s. 16).

      (5)  Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (EUT L 14 af 18.1.2013, s. 19).

      (6)  Rådets afgørelse (FUSP) 2016/610 af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUT L 104 af 20.4.2016, s. 21).

      (7)  Den Udenrigs- og Sikkerhedspolitiske Komités afgørelse (FUSP) 2016/396 af 15. marts 2016 om udnævnelse af den øverstbefalende for Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia) og om ophævelse af afgørelse (FUSP) 2015/173 (EUTM Somalia/1/2016) (EUT L 73 af 18.3.2016, s. 99).

      (8)  Den Udenrigs- og Sikkerhedspolitiske Komités afgørelse (FUSP) 2016/2352 af 7. december 2016 om udnævnelse af den øverstbefalende for EU-missionen for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2016/939 (EUTM Mali/2/2016) (EUT L 348 af 21.12.2016, s. 25).

      (9)  Den Udenrigs- og Sikkerhedspolitiske Komités afgørelse (FUSP) 2017/112 af 10. januar 2017 om udnævnelse af den øverstbefalende for Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2017) (EUT L 18 af 24.1.2017, s. 47).


Avis juridique important

|

31974D0223

74/223/EØF: Kommissionens Afgørelse af 29. marts 1974 om specialsektionen "ris" under Det rådgivende Udvalg for Korn

EF-Tidende nr. L 123 af 06/05/1974 s. 0021 - 0021 den græske specialudgave: Kapitel 03 bind 10 s. 0215

++++  KOMMISSIONENS AFGOERELSE  af 29 . marts 1974  om specialsektionen " ris " under Det raadgivende Udvalg for Korn   ( 74/223/EOEF )  KOMMISSIONEN FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  og  ud fra foelgende betragtninger :  Ved Kommissionens afgoerelse af 20 . juli 1964 ( 1 ) , hvis ordlyd er erstattet af afgoerelse af 15 . maj 1970 ( 2 ) og af 31 . oktober 1973 ( 3 ) , er der oprettet en specialsektion " ris " under Det raadgivende Udvalg for Korn ;  endnu en aendring af teksten viser sig noedvendig -  VEDTAGET FOELGENDE AFGOERELSE :  Artikel 1  I teksten i artikel 1 i Kommissionens afgoerelse af 31 . oktober 1973 om specialsektionen " ris " under Det raadgivende Udvalg for Korn affattes artikel 5 saaledes :   " Artikel 5  Sektionen vaelger for en periode af tre aar en formand og to naestformaend . Valget sker med to tredjedels flertal af de tilstedevaerende medlemmer .  Sektionen kan med samme flertal optage andre medlemmer til forretningsudvalget .  I saa tilfaelde bestaar forretningsudvalget foruden formanden hoejst af en repraesentant for hver af de i sektionen repraesenterede oekonomiske grupper .  Forretningsudvalget forbereder og organiserer sektionens arbejde " .  Artikel 2  Denne afgoerelse traeder i kraft den 29 . marts 1974 .  Udfaerdiget i Bruxelles , den 29 . marts 1974 .  Paa Kommissionens vegne  François-Xavier ORTOLI  Formand  ( 1 ) EFT nr . 122 af 29 . 9 . 1964 , s . 2051/64 .  ( 2 ) EFT nr . L 121 af 4 . 6 . 1970 , s . 14 .  ( 3 ) EFT nr . L 355 af 24 . 12 . 1973 , s . 26 .


title: 2012/406/EU: Rådets afgørelse af 16. juli 2012 om beskikkelse af et spansk medlem af og en spansk suppleant til Regionsudvalget

text:
               19.7.2012

               DA

               Den Europæiske Unions Tidende

               L 189/10

         RÅDETS AFGØRELSE
   af 16. juli 2012
   om beskikkelse af et spansk medlem af og en spansk suppleant til Regionsudvalget
   (2012/406/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den spanske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015.

               (2)

               Der er blevet en plads ledig som medlem af Regionsudvalget, efter at Francisco ÁLVAREZ-CASCOS FERNÁNDEZ' mandat er udløbet. Der er blevet en plads ledig som suppleant til Regionsudvalget, efter at José PORTILLA GONZALEZ' mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Javier FERNÁNDEZ FERNÁNDEZ, Presidente del Principado de Asturias

                     og

               b)

               som suppleant:

                           —

                           Guillermo MARTÍNEZ SUÁREZ, Consejero de la Presidencia del Principado de Asturias.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 16. juli 2012.

            På Rådets vegne

         S. ALETRARIS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.